שי בירוק (נולד ב-15 ביוני 1984 באתיופיה) הוא כדורגלן עבר ישראלי ששיחק בעמדת הקשר. נחשב על ידי רבים לכשרון שלא מומש.
בירוק נולד באתיופיה, ובגיל 6 עלה לישראל. בגיל 9 החל לשחק בקבוצת הילדים של בית"ר נס טוברוק בנתניה.
בשנת 2001 עבר בירוק לשחק במדי קבוצת הנערים של אייאקס אמסטרדם בעקבות משחק מול הפועל כפר סבא בו נכח מגלה כשרונות של המועדון. באיאקס שיחק בירוק לצידו של דניאל דה רידר. כשהיה בן 16 רכשה טוטנהאם הוטספר את הזכות להחתימו תמורת 100,000 דולר.
במדי נבחרת הנוער של ישראל רשם בירוק 8 הופעות ו-3 שערים. במדי הנבחרת הצעירה רשם 3 הופעות.
בגיל 17 עבר בירוק לקבוצת הנוער של מכבי חיפה והיה סגן מלך השערים של ליגת העל לנוער עם 21 כיבושים. באוגוסט 2002 השתתף לראשונה במשחק בוגרים של מכבי חיפה. בספטמבר 2003 שיחק לראשונה בליגת העל, וגם כבש את אחד השערים בניצחון מכבי חיפה 0-4 על בית"ר ירושלים. בירוק היה חלק מהקבוצה שזכתה באליפות הליגה בשנים 2003/2004, 2004/2005 ו-2005/2006, אך לרוב שולב כשחקן מחליף.
בעונת 2006/2007 שיחק במכבי נתניה הגיע איתה למקום השני אך איכזב ביכולתו ושוחרר מהקבוצה. בעונה שלאחר מכן חתם בקבוצת הפועל באר שבע, במדיה שותף ב-7 משחקי ליגה בלבד. ביולי 2008 חתם בקבוצת הפועל בני לוד לשנתיים, אך שוחרר מהקבוצה לאחר חודשיים, אחרי שלא הגיע לכמה אימונים.
לאחר שלא שיחק כשנתיים החל בירוק להתאמן בהפועל אשקלון, תחת הדרכתו של המאמן גיא עזורי, אך לא היה רשום בקבוצה. לאחר כחצי שנה, ב-13 בינואר 2011, חתם בירוק רשמית בקבוצה.
בקיץ 2011 חתם בירוק בקבוצת הפועל כפר סבא, במדיה שיחק עד ינואר 2012.
אוחזר מתוך "https://he.wikipedia.org/w/index.php?title=שי_בירוק&oldid=26409139"